|  |  |
| --- | --- |
|  | **ApstiprinĀTS**ar Malienas pagasta pārvaldesIepirkuma komisijaslēmumu 05.06.2017. sēdē,protokols Nr. 6 |

**IEPIRKUMA**

 **“Pašvaldības autoceļa V396-Jaunās mājas (0.105 km-0.532 km) seguma atjaunošana Malienas pagastā alūksnes novadā”**

**(id Nr. MPP 2017/03)**

**NOLIKUMS**

(Iepirkums tiek veikts PUBLISKO IEPIRKUMU LIKUMA 9.PANTa kārtībā)

MALIENA,

2017

**VISPĀRĪGIE NOTEIKUMI**

# **Iepirkuma identifikācijas numurs**

 Iepirkumu identifikācija Nr. MPP 2017/03

1. **Pasūtītājs**

 MALIENAS PAGASTA PĀRVALDE

 Adrese: Brencos, Brencos, Malienas pagastā, Alūksnes novadā, LV-4359

 Reģistrācijas kods: 90009489874

 Tālruņa numurs: 64354278

 e-pasta adrese: maliena@aluksne.lv

 Kontaktpersona par iepirkuma kārtību un iepirkuma priekšmetu Malienas pagasta pārvaldes iepirkumu komisijas priekšsēdētāja Violeta Kļaviņa, e-pasta adrese: violeta.klavina@aluksne.lv

1. **Iepirkuma metode**

Iepirkums tiek organizēts saskaņā ar Publisko iepirkumu likuma (turpmāk tekstā - PIL) 9.pantu un šajā nolikumā noteikto kārtību.

1. **Iepirkuma priekšmets**
	1. Iepirkumu priekšmets ir pašvaldības autoceļa V396-Jaunās mājas (0.105km-0.532km) seguma atjaunošana Malienas pagastā Alūksnes novadā saskaņā ar SIA “XDRAFTS” izstrādāto Apliecinājuma karti (Atzīme par būvniecības ieceres akceptu - lēmums Nr. BUV/3-7/17/136 no 23.05.2017.) (pievienota elektroniski) un tehnisko specifikāciju.
	2. Objekta atrašanās vieta: Brenci, Malienas pagasts, Alūksnes novads, LV 4359.

Iepirkuma CPV kods – 45233223-8 Brauktuves seguma atjaunošana.

* 1. Līguma izpildes termiņš 12 mēneši no iepirkuma līguma noslēgšanas dienas iesaitot tehnoloģisko pārtraukumu.

4.4. Seguma atjaunošanas darbu apmaksas nosacījumi:

 4.4.1. avansa maksājums – 20% apmērā no līgumcenas 10 (desmit) darba dienu laikā pēc līguma noslēgšanas un rēķina iesniegšanas Pasūtītājam;

 4.4.2. galīgais norēķins – 10 (desmit) darba dienu laikā pēc dabu nodošanas – pieņemšanas akta (bez iebildumiem) parakstīšanas un rēķina iesniegšanas Pasūtītājam.

## **Pretendenta iespēja iepazīties ar iepirkuma nolikumu un to saņemšana**

* 1. Ar iepirkuma nolikumu var iepazīties darba dienās no plkst.8.00 līdz 12.00 un no 13.00 līdz 16.00 Malienas pagasta pārvaldē, Brencos, Brencos, Malienas pagastā, Alūksnes novadā līdz 6.1.apakšpunktā minētā piedāvājuma iesniegšanas termiņa beigām.
	2. Elektroniskā veidā visi iepirkuma dokumenti bez maksas pieejami pasūtītāja mājaslapā [www.aluksne.lv](http://www.aluksne.lv) sadaļā “Pašvaldības iepirkumi” pie attiecīgā iepirkuma.
	3. Visas iepirkuma nolikuma izmaiņas un papildinājumi tiks publicēti pasūtītāja mājaslapā [www.aluksne.lv](http://www.aluksne.lv) sadaļā “Pašvaldības iepirkumi” pie attiecīgā iepirkuma.
	4. Komisija nav atbildīga par to, ja kāda ieinteresētā persona nav iepazinusies ar informāciju, kam ir nodrošināta brīva un tieša elektroniskā pieeja.
1. **Piedāvājumu iesniegšanas vieta, datums, laiks un kārtība**
	1. Piedāvājumi jāiesniedz **līdz 2017.gada 16.jūnijam plkst.14.00,** Malienas pagasta pārvaldē, Brencos, Brencos, Malienas pagastā, Alūksnes novadā**,** LV 4359. Piedāvājumam jābūt nogādātam šajā punktā norādītajā adresē līdz iepriekš minētajam termiņam.
	2. Visi piedāvājumi, kas Malienas pagasta pārvaldē tiks saņemti pēc 6.1.punktā norādītā laika, netiek skatīti un tiek neatvērti atgriezti atpakaļ iesniedzējam.
	3. Pēc piedāvājumu iesniegšanas termiņa beigām pretendents nevar savu piedāvājumu grozīt.
2. **Piedāvājuma noformēšana**
	1. Piedāvājums jāiesniedz aizlīmētā aploksnē ar norādi “Piedāvājums Malienas pagasta pārvaldes iepirkumam “Pašvaldības autoceļa V396-Jaunās mājas (0.105 km-0.532 km) seguma atjaunošana Malienas pagastā, Alūksnes novadā” (identifikācijas Nr. MPP 2017/03). Neatvērt līdz 2017.gada 16.jūnijam, plkst.14.00”. Aploksnes aizmugurē jāuzrāda pretendenta nosaukums, reģistrācijas numurs un adrese.
	2. Piedāvājums jāiesniedz par visu apjomu. Katrs pretendents var iesniegt vienu piedāvājuma variantu.
	3. Piedāvājums jāsagatavo latviešu valodā, datorrakstā, skaidri salasāms, bez labojumiem un dzēsumiem, tam jābūt ar piedāvājumā iekļauto dokumentu atbilstošu satura rādītāju, lapām jābūt cauršūtām un sanumurētām. Uz pēdējās lapas aizmugures cauršūšanai izmantojamais diegs nostiprināms ar pārlīmētu lapu, kurā norādīts cauršūto lapu skaits, datums, vietas nosaukums, uzņēmuma zīmoga nospiedums un, ko ar savu parakstu apliecina pretendenta pārstāvis, paraksta atšifrējums un amata nosaukums.
	4. Ja pretendents iesniedz dokumentu kopijas, kopijas lapas augšējā labajā stūrī jābūt attiecīgam uzrakstam ar lielajiem burtiem “KOPIJA”. Piedāvājumā iekļauto kopiju pareizību apliecina ar apliecinājumu, kurā norādīts apliecinājums par kopiju autentiskumu oriģinālam, kopiju lapas numuri, un kuru ar zīmogu un parakstu apliecina paraksttiesīga persona. Iesniedzot piedāvājumu, pretendents ir tiesīgs visu iesniegto dokumentu atvasinājumu un tulkojumu pareizību apliecināt ar vienu apliecinājumu, ja viss piedāvājums vai pieteikums ir cauršūts vai caurauklots.
3. **Prasības pretendentiem un iesniedzamie dokumenti**
	1. **Pasūtītājs pretendentu, kuram būtu piešķiramas iepirkuma līguma slēgšanas tiesības, izslēdz no dalības iepirkumā jebkurā no šādiem gadījumiem:**
		1. pasludināts pretendenta maksātnespējas process (izņemot gadījumu, kad maksātnespējas procesā tiek piemērots uz parādnieka maksātspējas atjaunošanu vērsts pasākumu kopums), apturēta tā saimnieciskā darbība vai pretendents tiek likvidēts;
		2. ir konstatēts, ka piedāvājumu iesniegšanas termiņa pēdējā dienā vai dienā, kad pieņemts lēmums par iespējamu iepirkuma līguma slēgšanas tiesību piešķiršanu, pretendentam Latvijā vai valstī, kurā tas reģistrēts vai kurā atrodas tā pastāvīgā dzīvesvieta, ir nodokļu parādi, tai skaitā valsts sociālās apdrošināšanas obligāto iemaksu parādi, kas kopsummā kādā no valstīm pārsniedz 150 *euro*. Attiecībā uz Latvijā reģistrētiem un pastāvīgi dzīvojošiem pretendentiem pasūtītājs ņem vērā informāciju, kas ievietota Ministru kabineta noteiktajā informācijas sistēmā Valsts ieņēmumu dienesta publiskās nodokļu parādnieku datubāzes un Nekustamā īpašuma nodokļa administrēšanas sistēmas pēdējās datu aktualizācijas datumā;
		3. iepirkuma procedūras dokumentu sagatavotājs (pasūtītāja amatpersona vai darbinieks), iepirkuma komisijas loceklis vai eksperts ir saistīts ar pretendentu PIL [25. panta](https://likumi.lv/ta/id/287760-publisko-iepirkumu-likums#p25) pirmās un otrās daļas izpratnē vai ir ieinteresēts kāda pretendenta izvēlē, un pasūtītājam nav iespējams novērst šo situāciju ar mazāk pretendentu ierobežojošiem pasākumiem;
		4. uz pretendenta norādīto personu, uz kuras iespējām pretendents balstās, lai apliecinātu, ka tā kvalifikācija atbilst prasībām, kas noteiktas paziņojumā par plānoto līgumu vai iepirkuma nolikumā, kā arī uz personālsabiedrības biedru, ja pretendents ir personālsabiedrība, ir attiecināmi 8.1.1., 8.1.2. un 8.1.3.punkta nosacījumi.
	2. **Pretendenta kvalifikācijas prasības un iesniedzamie dokumenti**
		1. Pretendentam jāiesniedz piedāvājums iepirkumamsaskaņā ar 4.pielikumu “Piedāvājums iepirkumam”.
		2. Pretendentam, personālsabiedrībai un visiem personālsabiedrības biedriem (ja piedāvājumu iesniedz personālsabiedrība) vai visiem personu apvienības dalībniekiem (ja piedāvājumu iesniedz personu apvienība), pretendenta norādītiem apakšuzņēmējiem, kuru veicamo būvdarbu vērtība ir vismaz 10 procenti no kopējās publiska būvdarbu līguma vērtības, pretendenta norādītām personām, uz kuras iespējām pretendents balstās, lai apliecinātu, ka tā kvalifikācija atbilst paziņojumā par līgumu vai iepirkuma procedūras dokumentos noteiktajām prasībām, normatīvajos tiesību aktos noteiktajos gadījumos *ir jābūt reģistrētām komercreģistrā* vai līdzvērtīgā reģistrā ārvalstīs.
			1. Par reģistrācijas faktu Latvijas Republikas Uzņēmumu reģistrā, pasūtītājs pārliecināsies Uzņēmumu reģistra mājaslapā [www.ur.gov.lv](http://www.ur.gov.lv);
			2. Ja pretendents ir reģistrēts ārvalstīs, jāiesniedz komercreģistra vai līdzvērtīgas komercdarbību reģistrējošas iestādes ārvalstīs izdotas reģistrācijas apliecības kopija.
		3. Pretendentam, personālsabiedrībai un visiem personālsabiedrības biedriem (ja piedāvājumu iesniedz personālsabiedrība) vai visiem personu apvienības dalībniekiem (ja piedāvājumu iesniedz personu apvienība), pretendenta norādītiem apakšuzņēmējiem, kuru veicamo būvdarbu vērtība ir vismaz 10 procenti no kopējās publiska būvdarbu līguma vērtības, pretendenta norādītām personām, uz kuras iespējām pretendents balstās, lai apliecinātu, ka tā kvalifikācija atbilst paziņojumā par līgumu vai iepirkuma procedūras dokumentos noteiktajām prasībām, kas veiks Būvdarbus, *ir jābūt reģistrētām* *būvkomersantu* reģistrā vai attiecīgā profesionālā reģistrā ārvalstīs, vai pretendentam ir kompetentas institūcijas izsniegta licence, sertifikāts vai cits līdzvērtīgs dokuments, ja attiecīgās valsts normatīvie tiesību akti paredz profesionālo reģistrāciju, licences, sertifikāta vai citus līdzvērtīgu dokumentu izsniegšanu.
			1. Par reģistrāciju Būvkomersantu reģistrā pasūtītājs pārliecinās Būvniecības informācijas sistēmas mājaslapā internetā <https://bis.gov.lv/bisp/>;
			2. Ārvalstī reģistrētam pretendentam, kas nav reģistrēts Latvijas Republikas Būvkomersantu reģistrā, jāiesniedz attiecīgajā ārvalstī reģistrācijas/licencēšanas/sertificēšanas faktus apliecinoši dokumenti, ja attiecīgās valsts, kurā reģistrēts pretendents, normatīvie akti tādu pieprasa.
			3. Pretendentam un/vai saistītajām personām, kas nav reģistrētas Būvkomersantu reģistrā, jāiesniedz apliecinājums, ka gadījumā, ja tās tiks atzītas par uzvarētāju, tās pirms līguma slēgšanas reģistrēsies Būvkomersantu reģistrā. *Uz būvdarbu uzsākšanas brīdi, saskaņā ar Būvniecības likuma 22.pantu, komersantam (tai skaitā ārvalstu komersantam) jābūt reģistrētam Būvkomersantu reģistrā, norādot vismaz vienu reģistrētu būvspeciālistu*. *Attiecīgi Būvniecības informācijas sistēmas būvspeciālistu reģistrā ir paredzēts reģistrēt arī būvspeciālistus, kas būs īslaicīgo pakalpojumu sniedzēji.*

8.2.4. Pretendentam iepriekšējos 5 (piecos) gados līdz piedāvājuma iesniegšanas dienai ir iegūta galvenā būvuzņēmēja pieredze līdzvērtīgu darbu veikšanā vismaz 3 (trīs) līdzīga rakstura un apjoma objektos, kur katram objektam līguma summa nav mazāka par 50 000,00 EUR bez pievienotās vērtības nodokļa. Par līdzvērtīgiem darbiem uzskatāmi ceļu būvniecības darbi (būvniecība, pārbūve, atjaunošana, asfalta seguma ieklāšana).

Jāpievieno saraksts, kas sagatavots atbilstoši nolikuma 2.pielikumam “Pretendenta veikto darbu saraksts”.

8.2.5. Līguma izpildes laikā Pretendenta rīcībā ir jābūt atbildīgajam būvdarbu vadītājam – ceļu būvdarbu vadīšanā, kuram ir Latvijā akreditētas sertificēšanas institūcijas izsniegts sertifikāts vai līdzvērtīgas iestādes ārvalstīs izdots kvalifikāciju apstiprinošs dokuments;

Jāiesniedz saraksts atbilstoši 3.pielikumam “Informācija par speciālistiem”.

Par speciālistiem piešķirtajiem sertifikātiem pasūtītājs pārliecinās Būvniecības informācijas sistēmas mājaslapā internetā <https://bis.gov.lv/bisp/> pieejamajā Būvprakses un arhitektu prakses sertifikātu datu bāzē.

**Dokumenti ārvalstu speciālistiem, kuriem profesionālā kvalifikācija iegūta ārzemēs:** Ja Pretendents līguma izpildei plāno piesaistīt speciālistu, kuram profesionālā kvalifikācija ir iegūta ārzemēs, un šis speciālists nav reģistrēts Latvijas Republikas Būvkomersantu reģistrā, jāpievieno dokumenti, kas pierāda, ka speciālists ir atbilstoši kvalificēts ārvalstī, kur tas ir reģistrēts (vai kurā ieguvis izglītību, ja speciālistu reģistrāciju neparedz attiecīgās valsts normatīvie akti). *Ārvalstu pretendenta personāla kvalifikācijai jāatbilst speciālista reģistrācijas valsts prasībām noteiktu pakalpojumu sniegšanai.*

*Pretendentam jāiesniedz apliecinājums, ka tā piesaistītie ārvalstu speciālisti ir tiesīgi sniegt konkrētos pakalpojumus, kā arī gadījumā, ja ar pretendentu tiks noslēgts iepirkuma līgums, tas ne vēlāk kā 10 (desmit) darbdienu laikā no iepirkuma līguma noslēgšanas normatīvajos aktos noteiktajā kārtībā iesniegs atzīšanas institūcijai deklarāciju par īslaicīgu profesionālo pakalpojumu sniegšanu Latvijas Republikā reglamentētā profesijā (ja attiecināms).*

* + 1. Visi dokumenti jāparaksta paraksttiesīgai personai. Ja piedāvājumu paraksta pilnvarota persona, jāpievieno normatīvajos aktos noteiktajām prasībām atbilstošs pilnvarojums.
		2. Līguma izpildē iesaistītā personāla un apakšuzņēmēju nomaiņa var tikt izdarīta tikai Publisko iepirkumu likuma 62.pantā noteiktajos gadījumos un kārtībā.
	1. **Tehniskais piedāvājums**

8.3.1. Pretendenta iesniegtajam Tehniskajam piedāvājumam jāatbilst iepirkuma nolikuma Tehniskas specifikācijas (1.pielikums) prasībām un SIA “XDRAFTS” izstrādātajai apliecinājuma kartei (Atzīme par būvniecības ieceres akceptu - lēmums Nr. BUV/3- 7/17/136 no 23.05.2017.) Darbu apjomi tiks pārbaudīti saskaņā ar iesniegto veicamo darbu sarakstu.

8.3.2. Pretendentam ir jānodrošina nolikumā norādīto darbu veikšanai nepieciešamais tehniskais aprīkojums (iekārtas, instrumenti), darbaspēka resursi u.c. resursi. **Jāiesniedz apliecinājums brīvā formā.**

* 1. **Finanšu piedāvājums**

8.4.1. Pretendentam jāiesniedz finanšu piedāvājums ar piedāvājuma cenu izmaksu pozīcijām, norādot cenas ar precizitāti 2 (divas) zīmes aiz komata. Piedāvājums jāiesniedz par visu **iepirkuma specifikācijā minēto darbu apjomu**. Jāiesniedz darbu apjomu saraksts, atbilstoši 03.05.2017. MK noteikumu Nr.239 “Noteikumi par Latvijas būvnormatīvu LBN 501-17 "Būvizmaksu noteikšanas kārtība”” prasībām un tā 9. pielikumam (veidni skatīt 5.pielikumā).

8.4.2. Piedāvājumam jābūt izteiktam eiro bez PVN atsevišķi norādot piedāvājuma cenu ar PVN.

8.4.3. Veicamo darbu sarakstu sastāda persona, kura ir saņēmusi atbilstošu būvprakses sertifikātu, norādot paraksta atšifrējumu un sertifikāta numuru. Veicamo darbu

sarakstu pārbauda persona, kura ir saņēmusi atbilstošu būvprakses sertifikātu, norādot paraksta atšifrējumu un sertifikāta numuru, un kura nav veicamo darbu saraksta sastādītāja. Attiecīgajiem sertifikātiem jābūt derīgam piedāvājuma iesniegšanas dienā, ieteicams pievienot speciālistu sertifikātu kopijas.

8.4.4. Veicamo darbu saraksta sastādīšanas prasības:

8.4.4.1. Veicamo darbu sarakstā jāievērtē visi darbu veikšanai nepieciešamie materiāli, algas un mehānismi, kā arī darbi, kas nav minēti, bet bez kuriem nebūtu iespējams būvdarbu tehnoloģiski pareizi un spēkā esošiem normatīviem atbilstoša veikšana pilnā apmērā.

8.4.4.2.Pretendents, nosakot līgumcenu, ņem vērā un iekļauj līgumcenā visus iespējamos sadārdzinājumus. Līguma izpildes laikā netiek pieļauta līgumcenas maiņa, pamatojoties uz izmaksu pieaugumu. Vienību izmaksu cenas līguma izpildes laikā netiks mainītas.

8.4.4.3.Darbu daudzumos neizdalīto, bet no tehniskās specifikācijas un tehnoloģijām izrietošo, būvdarbu izmaksas ir jāievērtē veicamo darbu saraksta pozīcijās.

8.4.5. Vērtējot piedāvājumu, komisija ņems vērā cenu bez pievienotās vērtības nodokļa.

1. **Informācijas sniegšana**
	1. Tiek uzskatīts, ka pretendenti, iesniedzot savus piedāvājumus, ir iepazinušies ar visiem Latvijā spēkā esošiem normatīvajiem aktiem, kas jebkādā veidā var ietekmēt vai var attiekties uz līgumā noteiktajām vai ar to saistītajām darbībām.
	2. Visi jautājumi par piedāvājumu iesniegšanas kārtību adresējami Malienas pagasta pārvaldes iepirkuma komisijai rakstiski pa pastu, adrese Malienas pagasta pārvalde, Brencos, Brenci, Malienas pagasts, Alūksnes novads, LV 4359 pa e-pastu maliena@aluksne.lv.
2. **Piedāvājumu vērtēšana un lēmuma pieņemšana**

10.1.        Iepirkuma komisija pārbaudīs piedāvājumu atbilstību iepirkuma nolikuma 6. un 7.punktā norādītajām prasībām. Par atbilstošiem tiks uzskatīti tikai tie piedāvājumi, kuri atbilst visām nolikumā norādītajām prasībām. Neatbilstošie piedāvājumi var tikt noraidīti bez tālākas vērtēšanas.

10.2.        Iepirkuma komisija pārbaudīs piedāvājumu atbilstību iepirkuma nolikuma 8.2. punktā norādītajām prasībām (kvalifikācijas prasībām). Par atbilstošiem tiks uzskatīti tikai tie piedāvājumi, kuri atbilst visām nolikumā norādītajām prasībām. Neatbilstošie piedāvājumi tiks noraidīti bez tālākas vērtēšanas.

10.3.        Iepirkuma komisija pārbaudīs piedāvājuma atbilstību Tehniskās specifikācijas prasībām. Par atbilstošiem tiks uzskatīti tie piedāvājumi, kuri atbilst Tehniskās specifikācijas prasībām un nolikuma 8.3.punktā norādītajām prasībām. Neatbilstošie piedāvājumi tiks noraidīti bez tālākas vērtēšanas.

10.4.        Finanšu piedāvājuma vērtēšanas laikā iepirkuma komisija pārbaudīs piedāvājumu atbilstību iepirkuma nolikuma 8.4.punktā noteiktām prasībām. Neatbilstošie piedāvājumi tiks noraidīti bez tālākas vērtēšanas. Atbilstošiem piedāvājumiem pārbaudīs vai piedāvājumā nav aritmētisku kļūdu. Ja šādas kļūdas tiks konstatētas, iepirkuma komisija šīs kļūdas izlabos. Vērtējot finanšu piedāvājumu, pasūtītājs ņems vērā labojumus.

10.5.        No pretendentu piedāvājumiem, kas atbilst nolikuma prasībām, Iepirkuma komisija izvēlās piedāvājumu ar viszemāko cenu bez pievienotās vērtības nodokļa.

10.6. Ja vairāki pretendenti piedāvās vienādas cenas, tad izvēle notiks atklātas izlozes veidā.

10.7.        Iepirkuma komisija pārbaudīs vai pretendents (uz pretendenta norādīto personu, uz kuras iespējām pretendents balstās, lai apliecinātu, ka tā kvalifikācija atbilst prasībām, kas noteiktas paziņojumā par plānoto līgumu vai iepirkuma nolikumā, kā arī uz personālsabiedrības biedru, ja pretendents ir personālsabiedrība), kuram būtu piešķiramas iepirkuma līguma slēgšanas tiesības, nav izslēdzams no dalības iepirkumā PIL 9.panta astotās daļas minēto nosacījumu dēļ. Nepieciešamo informāciju komisija iegūst Ministru kabineta noteiktajā kārtībā, pamatojoties uz PIL 9.panta devītās daļas noteikumiem. Atkarībā no pārbaudes laikā iegūtajiem rezultātiem pasūtītājs rīkojas saskaņā ar Publisko iepirkuma likuma 9.panta desmitās daļas noteikumiem.

Attiecībā uz ārvalstī reģistrētu vai pastāvīgi dzīvojošu pretendentu un 8.1.4.punktā minēto personu Iepirkuma komisija pieprasa, lai pretendents iesniedz attiecīgās kompetentās institūcijas izziņu, kas apliecina, ka uz to un 8.1.4.punktā minēto personu neattiecas Publisko iepirkumu likuma 9. panta astotajā daļā noteiktie gadījumi. Termiņu izziņas iesniegšanai pasūtītājs nosaka ne īsāku par 10 darbdienām pēc pieprasījuma izsniegšanas vai nosūtīšanas dienas. Ja attiecīgais pretendents noteiktajā termiņā neiesniedz minēto izziņu, pasūtītājs to izslēdz no dalības iepirkumā.

10.8.        Ja iepirkumu komisija nepieciešamo informāciju par pretendentu, kura ir pamats pretendenta izslēgšanai no turpmākās dalības iepirkumā, iegūst tieši no kompetentās institūcijas, datubāzēs vai no citiem avotiem, pretendents ir tiesīgs iesniegt izziņu vai citu dokumentu par attiecīgo faktu gadījumos, kad pasūtītāja iegūtā informācija neatbilst faktiskajai situācijai.

10.9.        Trīs darba dienu laikā pēc lēmuma pieņemšanas komisija informēs visus pretendentus par komisijas pieņemto lēmumu.

Pretendents, kurš iesniedzis piedāvājumu iepirkumā, uz ko attiecas PIL 9. panta noteikumi, un kurš uzskata, ka ir aizskartas tā tiesības vai ir iespējams šo tiesību aizskārums, ir tiesīgs pārsūdzēt pieņemto lēmumu Administratīvajā rajona tiesā [Administratīvā procesa likumā](https://likumi.lv/ta/id/55567-administrativa-procesa-likums) noteiktajā kārtībā mēneša laikā no lēmuma saņemšanas dienas. Administratīvās rajona tiesas nolēmumu var pārsūdzēt kasācijas kārtībā Augstākās tiesas Administratīvo lietu departamentā. Lēmuma pārsūdzēšana neaptur tā darbību.

1. **Līguma slēgšanas nosacījumi**
	1. Ar izraudzīto pretendentu tiks slēgts līgums atbilstoši šī iepirkuma nosacījumiem, pretendenta piedāvājumam un šiem darbiem izdalītajam finansējumam.
	2. Izraudzītajam pretendentam 10 (desmit) darba dienu laikā pēc uzaicinājuma slēgt iepirkuma līgumu saņemšanas (uzaicinājums tiks nosūtīts elektroniski vai pa pastu) jāierodas Malienas pagasta pārvaldē (Brencos, Brencos, Malienas pagastā, Alūksnes novadā, LV-4359) slēgt iepirkuma līgumu. Neierašanās slēgt iepirkuma līgumu minētā termiņā tiek uzskatīta par pretendenta atteikšanos slēgt iepirkuma līgumu un pasūtītājam ir tiesības izvēlēties nākamo pretendentu ar zemāko cenu piedāvājumu.
2. **Lēmums par iepirkuma izbeigšanu bez līguma noslēgšanas**

Pasūtītājs ir tiesīgs pārtraukt iepirkumu un neslēgt līgumu, ja tam ir objektīvs pamatojums.

**Pielikumi:** 1.pielikums “Tehniskā specifikācija”.

2.pielikums “Pretendenta veikto darbu saraksts”.

3.pielikums “Informācija par speciālistiem”.

4.pielikums “Piedāvājums iepirkumam”.

5.pielikums “Darbu apjomu saraksts”

1.pielikums

**TEHNISKĀ SPECIFIKĀCIJA**

**“Pašvaldības autoceļa V396-Jaunās mājas (0.105 km-0.532 km) seguma atjaunošana Malienas pagastā alūksnes novadā”**

**(ID Nr. MPP 2017/03)**

1.Būvuzņēmējam jāveic **pašvaldība**s **autoceļa V396 – Jaunās mājas (0.105 km – 0.532 km) seguma atjaunošana.** Objekta adrese: adrese – Brenci, Malienas pagasts, Alūksnes novads, LV–4359. Būvdarbi veicami saskaņā ar SIA “XDRAFTS” izstrādāto apliecinājuma karti (Atzīme par būvniecības ieceres akceptu - lēmums Nr. BUV/3-7/17/136 no 23.05.2017.) Apliecinājuma karte pievienota pielikumā elektroniski.

2.Būvdarbu izpildes nosacījumi:

2.1.Būvprojekta risinājumi atbilst Latvijas Republikas būvnormatīviem, Latvijas valsts standartiem un ceļu satiksmes noteikumiem.

2.2.Veicot darbus uzņēmējam jāievēro:

 2.2.1. darba aizsardzības prasības;

 2.2.2. vides aizsardzības prasības;

 2.2.3. satiksmes organizācija būvdarbu laikā

 2.2.4. būvdarbu organizācija saskanā ar SIA “XDRAFTS” izstrādāto būvprojektu - apliecinājuma karti.

2.3.Būvuzņēmējam jāizmanto materiāli un konstrukcijas, kam ir atbilstības deklarācijas.

2.4.Būvuzņēmējam uz sava rēķina, pasūtītāja vārdā, jāpasūta un jāsaņem visi dokumenti, saskaņojumi, atļaujas u.tml., kas nepieciešami būvdarbu uzsākšanai, realizēšanai un pieņemšanai ekspluatācijā.

2.5.Būvuzņēmējs veicot būvdarbus nav tiesīgs bojāt objektam piegulošos īpašumus (objektus).

2.6.Būvdarbu izpildes termiņš, ieskaitot būves nodošanu ekspluatācijā – 12 mēneši no līguma noslēgšanas dienas ieskaitot tehnoloģisko pārtaukumu.

2.7. Pašvaldības autoceļa asfalta seguma atjaunošanas darbu garantija jānodrošina uz laiku, kas nav mazāks par 24 mēneši.

3.Visām atsaucēm uz konkrētiem standartiem vai būvmateriālu ražotāju zīmoliem, kas lietotas apliecinājuma kartē un darbu apjomos, ir tikai informatīvs raksturs, tās norāda tikai uz noteiktu minimālo kvalitātes līmeni. Pretendents var piedāvāt materiālus atbilstošus līdzvērtīgiem vai augstākiem standartiem, kas norādīti apliecinājuma kartē un būvdarbu apjomos.

 4. Norādes par darba veikšanas organizāciju:

 4.1.Būvuzņēmējam ir pienākums savlaicīgi, bet ne vēlāk kā 3 (trīs) dienas iepriekš saskaņot ar trešajām personām tāda darba veikšanu, kura laikā ir iespējami traucējumi saimnieciskai darbībai.

 4.2.Būvuzņēmējam ir jāuzņemas visi normatīvajos aktos, valsts un pašvaldības institūciju priekšrakstos paredzētie darba drošības pasākumi darbu veikšanas zonā, tai skaitā laikā, kad būvdarbi netiek veikti.

5.Satiksmes organizācija būvdarbu laikā:

5.1.Būvdarbu laikā būvuzņēmējam jānodrošina satiksmes plūsma un jāizstrādā kustības organizēšanas shēmas ar minimāliem ierobežojumiem, nodrošinot kvalitatīvu satiksmes regulēšanu. Būvdarbu laikā jānodrošina iespēja piekļūt būvdarbu veikšanas zonai pieguļošajās teritorijās, kā arī jāveic pasākumi, kas nodrošina uzņēmējiem un iedzīvotājiem pēc iespējas mazākas neērtības.

6.Būvdarbu veikšanas dokumentācija.

6.1.Darbu veikšanas laikā

- būvdarbu veicējs veic ierakstus būvdarbu žurnālā;

- sagatavo segto darbu pieņemšanas aktus;

- nodrošina (par saviem līdzekļiem) normatīvajos aktos noteiktās materiālu un darba kvalitātes pārbaudi, atzinumu saņemšanu;

- nodrošina ( par saviem līdzekļiem) izpilduzmērījumu veikšanu.

7.Nododot darbu būvuzņēmējs Pasūtītājam iesniedz normatīvajos aktos noteikto izpilddokumentāciju, tajā skaitā:

- atzinumu par būves gatavību ekspluatācijai;

- ceļa izpildshēmu 2 (divos) eksemplāros papīra formātā un uz elektroniskā datu nesēja CD vai zibatmiņā dwg un dgn formātā.

Izpilshēmā jābūt uzrādītam izbūvēto un uzmērīto elementu (tajā skaitā apzaļumotās platības) daudzumam.

8. Darbu pieņemšana.

Būvuzņēmējam jaiesniedz Pasūtītājam būvuzrauga apstiprinātas darba atskaites, uzrādot segto darbu aktus un izpildshēmas par paveikto darbu.

Pielikumā:

1. SIA “XDRAFTS” izstrādātā apliecinājuma karte “Pašvaldības autoceļa “V396-Jaunās mājas” (0,105 km - 0,532 km) seguma atjaunošana”, elektroniski.
2. Darbu apjomu saraksts, elektroniski.

**2.pielikums**

**PRETENDENTA VEIKTO DARBU SARAKSTS**

|  |  |  |  |  |  |
| --- | --- | --- | --- | --- | --- |
| **Būvdarbu pasūtītājs** | **Būvdarbu pasūtītāja kontaktinformācija (adrese, tālrunis)** | **Būvobjekta apraksts atbilstoši nolikuma prasībām** | **Būvdarbu kopējais apjoms, EUR****(bez PVN)** | **Darbu izpildes termiņš (datums)** | **Veiktie būvdarbi** |
| ***1…….*** |  |  |  |  |  |
| ***2…….*** |  |  |  |  |  |
| ***3…….*** |  |  |  |  |  |

|  |  |
| --- | --- |
| Paraksttiesīgās personas paraksts un zīmogs: | z.v. |
| Paraksttiesīgās personas amats, vārds un uzvārds: |  |
| Piedāvājumu iesniedzējas sabiedrības nosaukums: |  |

3.pielikums

**INFORMĀCIJA PAR SPECIĀLISTIEM**

|  |  |  |  |
| --- | --- | --- | --- |
| **Piedāvātā pozīcija** | **Speciālista vārds, uzvārds** | **Kvalifikācija** | **Sertifikāts** (sertifikāta izdevējs, numurs, derīguma termiņš) vai apliecība (apliecības izdevējs, numurs, derīguma termiņš) |
| Speciālists ceļu būvdarbu vadīšanā. |  |  |  |
|  |  |  |  |

|  |  |
| --- | --- |
| Paraksttiesīgās personas paraksts un zīmogs: | z.v. |
| Paraksttiesīgās personas amats, vārds un uzvārds: |  |
| Piedāvājumu iesniedzējas sabiedrības nosaukums: |  |

**4.pielikums**

**PIEDĀVĀJUMS IEPIRKUMAM**

**“Pašvaldības autoceļa V396-Jaunās mājas (0.105 km-0.532 km)**

**seguma atjaunošana Malienas pagastā alūksnes novadā”**

 **(ID NR. MPP 2017/03)**

1. **IESNIEDZA**

|  |  |
| --- | --- |
| Pretendenta nosaukums |  |
| Vienotais reģistrācijas numurs |  |
| Juridiskā adrese |  |
| Biroja adrese |  |
| Kontaktpersona (vārds, uzvārds, amats) |  |
| Tālruņa numurs |  |
| E-pasta adrese |  |
| Uzņēmuma bankas rekvizīti: Banka |  |
| Kods |  |
| Konts |  |

1. **PIEDĀVĀJUMS**

Apstiprinu, ka esam iepazinušies ar iepirkuma **„Pašvaldības autoceļa V396-Jaunās mājas (0,105 km – 0.532 km) seguma atjaunošana Malienas pagastā Alūksnes novadā ” (ID Nr. MPP 2017/03)** nolikumu, piekrītu iepirkuma noteikumiem. Piedāvāju veikt seguma atjaunošanas darbus, saskaņā ar iepirkuma nosacījumiem un tehniskās specifikācijas prasībām noteiktajā laika periodā, bez ierobežojumiem.

* 1. Apliecinu, ka uzņemamies visus riskus, kas varētu būt saistīti ar darbiem, kurus iespējams neesam paredzējuši iesniedzot šo piedāvājumu asfalta seguma atjaunošanas darbu veikšanai, līdz ar to mūsu piedāvājums ir

|  |  |
| --- | --- |
| **Iepirkuma priekšmets** | Cena (EUR) |
| **„Pašvaldības autoceļa V396-Jaunās mājas (0.105 km – 0.532 km) seguma atjaunošana Malienas pagastā Alūksnes novadā”** |  |
| PVN 21% |  |
| Kopā ar PVN |  |

**\*pielikumā pievienots darbu apjomu saraksts (5.pielikums), atbilstoši iepirkuma norādītajiem darbu apjomiem (pievienots elektroniski).**

* 1. Piedāvājam šādu garantijas laiku atjaunošanas darbiem (….) mēneši.
	2. Apņemamies iepirkumā paredzētos darbus, ieskaitot objekta nodošanu ekspluatācijā, pabeigt 12 mēnešu laikā no līguma noslēgšanas dienas ieskaitot tehnoloģisko pārtraukumu.
	3. Izprotu un apņemos precīzi izpildīt visas šī iepirkuma Tehniskajā specifikācijā noteiktās prasības.
	4. Piekrītam darbu apmaksas nosacījumiem saskaņā ar šī iepirkuma nolikumā 4.4. punktā noteikto kārtību.
	5. Apliecinu, ka piedāvātā līgumcena būs nemainīga visā līguma izpildes laikā.

Paraksta pretendenta vadītājs vai vadītāja pilnvarota persona:

Paraksttiesīgās personas paraksts: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Paraksttiesīgās personas vārds, uzvārds un amats:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Uzņēmuma nosaukums: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**5.pielikums**

9. pielikums
Latvijas būvnormatīvam LBN 501-17
"Būvizmaksu noteikšanas kārtība"
 (Apstiprināts ar Ministru kabineta
2017. gada  3. maija
noteikumiem Nr.  239)

**Darbu apjomu saraksts**

|  |  |
| --- | --- |
| Objekta nosaukums | Pašvaldības autoceļa V396-Jaunās mājas (0.105 km – 0.532 km) seguma atjaunošana |

|  |  |  |  |  |  |
| --- | --- | --- | --- | --- | --- |
| Pozīcijas numurs | Darba nosaukums | Mērvienība | Apjoms | Vienības cena(*euro*) | Kopējā cena (*euro*) |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  | **Kopā** |  |
|  |  | **PVN(\_\_\_%)** |  |
|  |  | **Pavisam kopā** |  |